Document ID: /roh_data/filtered/fineweb-2-filterrobots_roh.jsonl.gz/12279

La gievgia sera dils 8 da december ein 15 persunas stadas a Hagerbach el kino da sittar.
Quei vesa ora circa aschia:
En ina stola dil cuolm da Hagerbach san ins sittar cun muniziun scharfa sin ina distanza da 28m encunter ina teila, sin la quala ei vegn projectau in film da catscha che muossa animals en moviment. Il catschadur laghegia ed emprova da sittar sin quels animals virtuals.
Enaquella ch’il siet va atras la teila e setschenta el mantun da sablun davos la teila prendan 5 cameras e microfons si il liug exact nua ch’il siet ha perfurau la teila. Il film tegn eri per in pèr secundas e muossa al tiradur nua ch’il siet ei plazzaus.
Aschia han tuts 15 catschadurs saviu seperschuader con heicli ch‘igl ei da gartegiar bein in animal ch‘ei en moviment ni sin la fuigia.
La finamira da quella occasiun astga denton buca esser ch’ins treneschi specific da sittar sin animals en moviment. Gliez cunterfagess numnadamein als princips etics dil catschadur!
Tonaton han tuts schau plascher l’occasiun e bein equalin havessen aunc sittau ditg sche la muniziun fuss buca ida ora.
Engraziel per la cumpignia e tochen in’autra ga.
Ursin Venzin, president